**UKMERGĖS RAJONO SAVIVALDYBĖS**

**TARYBA**

**SPRENDIMAS**

**DĖL UKMERGĖS RAJONO SAVIVALDYBĖS ADMINISTRACIJOS DIREKTORIAUS IR DIREKTORIAUS PAVADUOTOJO ATLEIDIMO IŠ PAREIGŲ**

2023 m. kovo d. Nr.

Ukmergė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, 29 straipsnio 6 dalimi ir Lietuvos Respublikos valstybės tarnybos įstatymo 48 straipsnio 1 dalimi, 51 straipsnio 1 dalies 6 punktu, Ukmergės rajono savivaldybės taryba n u s p r e n d ž i a:

1. Atleisti Darių Varną iš Ukmergės rajono savivaldybės administracijos direktoriaus pareigų, pasibaigus jį į pareigas paskyrusios Ukmergės rajono savivaldybės tarybos įgaliojimams, išmokant jam priklausantį darbo užmokestį, kompensaciją už nepanaudotas atostogas ir vieno mėnesio jo vidutinio darbo užmokesčio dydžio išmoką.

2. Atleisti Dalę Steponavičienę iš Ukmergės rajono savivaldybės administracijos direktoriaus pavaduotojo pareigų, pasibaigus ją į pareigas paskyrusios Ukmergės rajono savivaldybės tarybos įgaliojimams, išmokant jai priklausantį darbo užmokestį, kompensaciją už nepanaudotas atostogas ir vieno mėnesio jos vidutinio darbo užmokesčio dydžio išmoką.

3. Nustatyti, kad išeitinė išmoka išmokama praėjus mėnesiui nuo atleidimo iš pareigų dienos Lietuvos Respublikos valstybės tarnybos įstatymo 48 straipsnio 1 dalyje nustatyta tvarka ir sąlygomis.

Šis sprendimas įsigalioja, kai naujai išrinkta 2023–2027 metų kadencijos Ukmergės rajono savivaldybės taryba susirenka į pirmąjį posėdį.

Savivaldybės meras

Projektą parengė:

Teisės ir personalo skyriaus vedėjo pavaduotoja Kristina Bagdonavičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL UKMERGĖS RAJONO SAVIVALDYBĖS ADMINISTRACIJOS DIREKTORIAUS IR DIREKTORIAUS PAVADUOTOJO ATLEIDIMO IŠ PAREIGŲ“**

**AIŠKINAMASIS RAŠTAS**

2023 m. kovo 14 d.

Ukmergė

**1. Sprendimo projekto rengimo pagrindas:**

Lietuvos Respublikos vietos savivaldos įstatymo 16 straipsnio 2 dalies 9 punktas nustato, kad išimtinė savivaldybės tarybos kompetencija yra savivaldybės administracijos direktoriaus ir administracijos direktoriaus pavaduotojo priėmimas į pareigas ir atleidimas iš jų.

Šio įstatymo 29 straipsnio 6 dalyje nurodyta, kad pasibaigus savivaldybės administracijos direktorių, administracijos direktoriaus pavaduotoją į pareigas paskyrusios savivaldybės tarybos kadencijai, savivaldybės administracijos direktoriui, administracijos direktoriaus pavaduotojui, jeigu jie į šias pareigas nepaskiriami naujai kadencijai, mokamos išmokos Valstybės tarnybos įstatymo nustatyta tvarka.

Vadovaujantis Lietuvos Respublikos valstybės tarnybos įstatymo 48 straipsnio 1 dalimi, šio įstatymo 51 straipsnio 1 dalies 6 punkte nurodytu pagrindu (baigiasi politinio (asmeninio) pasitikėjimo valstybės tarnautoją į pareigas pasirinkusio valstybės politiko ar kolegialios valstybės institucijos įgaliojimai) atleistam iš pareigų politinio (asmeninio) pasitikėjimo valstybės tarnautojui (t. y. Savivaldybės administracijos direktoriui ir direktoriaus pavaduotojui) vieno mėnesio jo vidutinio darbo užmokesčio dydžio išeitinė išmoka mokama, jeigu jis ėjo pareigas ne mažiau kaip pusę jį į pareigas pasirinkusio valstybės politiko ar kolegialios valstybės institucijos teisės aktuose nustatytos kadencijos trukmės. Ši išeitinė išmoka politinio (asmeninio) pasitikėjimo valstybės tarnautojui išmokama praėjus mėnesiui nuo jo atleidimo iš pareigų dienos. Jeigu iki šios išmokos išmokėjimo asmuo pradėjo eiti valstybės tarnautojo pareigas ar buvo priimtas į darbą valstybės ar savivaldybės įstaigoje, išlaikomoje iš valstybės ar savivaldybės biudžeto, Valstybinio socialinio draudimo fondo biudžeto ar iš kitų valstybės įsteigtų fondų lėšų, valstybės ar savivaldybės įmonėje, viešojoje įstaigoje, kurių savininkė yra valstybė arba savivaldybė, ar Lietuvos banke, išeitinė išmoka mokama tik už laikotarpį iki asmens priėmimo į valstybės tarnautojo pareigas ar priėmimo į darbą valstybės ar savivaldybės įstaigoje, išlaikomoje iš valstybės ar savivaldybės biudžeto, Valstybinio socialinio draudimo fondo biudžeto ar iš kitų valstybės įsteigtų fondų lėšų, valstybės ar savivaldybės įmonėje, viešojoje įstaigoje, kurių savininkė yra valstybė arba savivaldybė, ar Lietuvos banke dienos.

**2. Sprendimo projekto tikslas ir esmė:**

Sprendimo projekto tikslas – atleisti Administracijos direktorių ir Administracijos direktoriaus pavaduotoją iš užimamų politinio (asmeninio) pasitikėjimo pareigų, pasibaigus Ukmergės rajono savivaldybės tarybos įgaliojimams.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** nėra.

**4. Sprendimui įgyvendinti reikalingos lėšos ir galimi finansavimo šaltiniai:** Savivaldybės biudžeto lėšos.

**5. Priėmus sprendimą laukiami rezultatai, galimos pasekmės:** bus įgyvendintos Lietuvos Respublikos vietos savivaldos įstatymo nuostatos.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** nereikia.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** nereikalingas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** nereikalingas.

**9. Sekretoriatas priimtą sprendimą pateikia:** **:** Civilinės metrikacijos ir dokumentų valdymo, Teisės ir personalo, Finansų ir Apskaitos skyriams.

**10. Aiškinamojo rašto priedai:** nėra.

Teisės ir personalo skyriaus vedėjo pavaduotoja Kristina Bagdonavičienė